અમરેલી જિલ્લાના રેતીના 13 બ્લોકસની લીઝ આપવાની કાર્યવાહી કરવા આગળ વધારવામા આવી હતી. આ 13 બ્લોક પૈકી સાવરકુંડલા તાલુકાના કુલ 5 બ્લોક કરજાળા ખાતે 4 અને નેસડી ગામે 1 તથા ધારી તાલુકાના 8 બ્લોક, દિતલા ગામે 3 નવા ચરખા ખાતે 4, ખંભાળીયા ખાતે 1 બ્લોક બનાવવાના ચક્રો ગતિમાન થયા છે. જયાં સુધી રેતીના નવા બ્લોકની લીઝની હરરાજીનુ કામ પુર્ણ ન થાય ત્યાં સુધી સરકારી કોન્ટ્રાકટરો તથા અંગત ઉપયોગ માટે જિલ્લાના નાગરિકોને રેતીની પરમીટ આપવાનો નિર્ણય કર્યો છે. ખાણ ખનીજ ખાતામા તેમની કેટલી જરૂરિયાત છે તે દર્શાવતી ઓનલાઇન અરજી કરાશે આ અરજીના 15 દિવસમા જ માંગણીદારને પરમીટ અપાશે તેવી ખાતરી ખાણ ખનીજ અમરેલીના અધીકારી વાય.સી.પટેલે આપી છે. ડો. કાનાબારના પ્રયાસોને સાંસદ નારણભાઇ, કોન્ટ્રાકટ એસો.ના પ્રમુખ હસુભાઇ સતાણી, પી.પી.સોજીત્રા, દિપક વઘાસીયા, જયેશભાઇ ટાંકે બિરદાવ્યા છે.